Balbergbakkene

Balbergbakkene var et skihoppanlegg ved Fåberg i Innlandet. Anlegget lå på østsiden av fjellet Balbergkampen, sørøst for Fåberg, og besto av fire hoppbakker med størrelse K120, K40, K25 og K15. Hoppanlegget var i bruk fra 1972 til 1992. Det ble lagt ned da Lysgårdsbakkene på Lillehammer ble åpnet foran OL i 1994. Balbergbakkene var eid av Lillehammer skiklub.

Storbakken var arena for et verdenscuprenn i spesielt hopp 9. mars 1984. Den var arena for NM i stor bakke i 1973, 1978 og 1983. Bakken hadde renn i den norske hoppuka på 1970-tallet, og i europacupen (nå kontinentalcupen) i 1982/83. Bakkerekorden var 130,5 meter, satt av Tom Levorstad i 1981.

Balbergbakkene var planlagt brukt under OL på Lillehammer i 1992 (som i stedet ble tildelt Albertville) og 1994, men planen ble endret i 1989, etter at Lillehammer hadde fått OL. Grunnen var at man måtte ha brukt mye penger på å bygge en akseptabel adkomstvei til anlegget, samt vann og kloakkanlegg. Dessuten var det begrenset med plass i området, og det ble vurdert at Lysgårdsområdet ovenfor Lillehammer sentrum ville gi bedre muligheter, med plass til både hoppbakker, langrennsstadion og anlegg til andre øvelser.VG: Balbergbakken vrakes og rives - Nye OL-anlegg for en milliard (s. 30, 22. mai 1989) En annen grunn til at Balbergbakken ikke ble brukt i OL, var at bakken lå i en slik vinkel at hopperne ville bli vist i motlys under TV-overføringen av hopprennene, noe som ville gi dårlige bilder.

Viktige renn
Internasjonale renn
 År Vinner Andre Tredje Type renn / kilde 18. mars 1972  Rolf Nordgren  Odd Grette  Jan Stenbekk Internasjonalt rennRogalands Avis: Nordgren-seier (s. 11, 20. mars 1972, digitalisert av Nasjonalbiblioteket) 14. mars 1973 Flyttet fra Odnesbakken pga. snømangel, så avlyst av samme grunn FlubergrennetBl.a. Nationen 3. mars 1973Gudbrandsdølen 13. mars 1973 16. mars 1974  Seiji Aochi  Odd Brandsegg  Odd Grette Den norske hoppukaRogalands Avis: Lillehammer-hopprenn (s. 10, 18. mars 1974, digitalisert av Nasjonalbiblioteket) 16. mars 1975 Avlyst Den norske hoppukaArbeiderbladet: Puerstl også norsk hoppuke-vinner (s. 11, 17. mars 1975, digitalisert av Nasjonalbiblioteket) 20. mars 1976  Toni Innauer  Walter Steiner  Robert Mösching Den norske hoppukaAdam Kwieciński: Lillehammer   NOR   1976.03.21  (hoppresultater, feil dato, besøkt 15. oktober 2017) 19. desember 1976  Jouko Törmänen  Johan Sætre  Roger Ruud Internasjonalt rennArbeiderbladet: Tørmännen brøyt hans seiersrekke (s. 27, 20. desember 1976, digitalisert av Nasjonalbiblioteket) 20. mars 1977  Jim Denney  Roger Ruud  Johan Sætre Den norske hoppukaArbeiderbladet: Roger Ruud 123 m i Balbergbakken - Jim Denney vant (s. 31, 21. mars 1977, digitalisert av Nasjonalbiblioteket) 18. mars 1978  Dag Holmen-Jensen  Per Steinar Nordlien  Rune Hauge Den norske hoppukaAftenposten 20. mars 1978 17. mars 1979  Tom Levorstad  Johan Sætre  Roger Ruud Den norske hoppukaAdresseavisen 19. mars 1979 22. mars 1980  Jon Eilert Bøgseth  Tom Kristiansen  Knut Arne Øverby Den norske hoppukaVG: Hopp (s. 27, 24. mars 1980) 9. mars 1984  Pavel Ploc  Matti Nykänen  Ernst Vettori Verdenscup

Hoppukerennet i 1980 er tatt med for fullstendighetens skyld, selv om det ikke var en del av verdenscupen, som startet opp samme sesong. Rennet i europacupen i 1982 er utelatt.

NM
 Dato Vinner  Andre Tredje Type renn 1973 Nils-Per Skarseth Lars Grini Frithjof Prydz NM, stor bakke 1978 Per Bergerud Bjarne Næs Roger Ruud NM, stor bakke 1983 Per Bergerud Olav Hansson Jan Henrik Trøen NM, stor bakke

Kilder
Fåberg historielag: Fåberg og Lillehammer – Dølaby med OL-vekst. Fåberg historielag 1993. ISBN 82-90385-14-5, s. 53 og 62 (digitalisert av Nasjonalbiblioteket)
Skisprungschanzen-Archiv: Lillehammer (Balbergskaret)
Skisprungschanzen-Archiv: All time results (15. april 2012)
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6 (s. 336-337)
Idrettsanlegg.no: Balbergbakkene K120, K40, K25, K15

Kategori:Tidligere hoppbakker i Norge
Kategori:Skianlegg i Innlandet
Kategori:Idrettsanlegg i Lillehammer
Kategori:Tidligere byggverk i Innlandet